# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
SINGAPURA: Minyak separa berhidrogen (PHO) - bahan yang merupakan sumber utama lemak trans buatan dalam makanan-makanan seperti marjerin, kerepek kentang dan makanan segera - akan diharamkan oleh Kementerian Kesihatan (MOH), kata Setiausaha Parlimen Kanan Kesihatan Amrin Amin di Parlimen hari ini (6 Mac).

MOH menyatakan bahawa terdapat empat kategori produk makanan yang berkemungkinan mengandungi PHO - snek, makanan dibakar, makanan siap saji dan sapuan makanan berlemak. Daripada keempat-empat kategori itu, dianggarkan sekitar 10 peratus produk dalam pasaran kini mengandungi PHO.

Sekarang ini, sudah ada sekatan terhadap PHO. Mengikut undang-undang, para pengeluar makanan perlu mengisytihar dan menghadkan lemak trans dalam minyak masak dan produk berlemak. Ini menyebabkan pengambilan lemak trans dalam kalangan rakyat tempatan berkurangan separuh - daripada sekitar dua gram sehari pada 2010 kepada 1 gram sehari pada 2018, kata Encik Amrin.

Singapura menyusuli Amerika Syarikat, Kanada dan Thailand dalam menguatkuasakan larangan terhadap PHO.

Namun, mengharamkan para pengilang daripada menggunakan PHO tidak harus menjejas pilihan dan kos makanan, tambah Encik Amrin. MOH sudah mengadakan rundingan dengan industri makanan tempatan, yang umumnya menyokong langkah itu. Encik Amrin turut mengatakan bahawa industri tersebut akan diberikan masa untuk membuat penyesuaian.

Seorang jurucakap MOH berkata bahawa melarang penggunaan PHO dan menghapuskan lemak trans buatan dalam diet rakyat Singapura dapat dilakukan
dengan penggunaan bahan-bahan alternatif seperti minyak bunga matahari dan minyak kanola, yang lebih sihat dan tidak mengandungi lemak tepu, berdasarkan konsultasi dengan pihak industri.

PHO BAHAN UTAMA DALAM MAKANAN DIPROSES

Pakar diet Polikilinik-Poliklinik Kumpulan Jagaan Kesihatan Nasional (NHG), Cik Alvernia Chua berkata PHO biasa digunakan dalam makanan-makanan diproses bagi memperbaiki rasa dan tekstur makanan serta meningkatkan kestabilan perisa.

Namun Cik Chua memberi amaran salah faham mungkin akan timbul daripada larangan yang dirancangkan itu, menyebabkan pelanggan memilih mentega berbanding marjerin sebagai pilihan lebih sihat.

"Ini juga tidak disarankan kerana mentega, walaupun tidak mengandungi PHO, mempunyai kandungan lemak tepu yang tinggi. Pilihan lebih sihat adalah marjerin lembut yang bebas-PHO dan mempunyai kandungan lemak tidak tepu lebih tinggi," katanya.

- CNA/AQ/aq

# data[].attributes.attachment_link.title
Sumber utama lemak trans buatan diharamkan: MOH - BERITA MediaCorp

# data[].attributes.attachment_link.description
Minyak separa berhidrogen (PHO) - bahan yang merupakan sumber utama lemak trans buatan dalam makanan-makanan seperti marjerin, kerepek kentang dan makanan segera - akan diharamkan oleh Kementerian Kesihatan (MOH), kata Setiausaha Parlimen Kanan Kesihatan Amrin Amin di Parlimen hari ini (6 Mac).

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
SINGAPURA: Para pelajar perempuan di Menengah 1 boleh memilih untuk mendapatkan vaksinasi Human Papilloma Virus (HPV) secara percuma. Vaksin tersebut dapat mencegah barah pangkal rahim.

Demikian diumumkan Menteri Negara Kanan Kesihatan Amy Khor dalam perbahasan Jawatankuasa Perbekalan kementeriannya hari ini (6 Mac).

Semua warga atau penduduk tetap perempuan lain daripada kohort yang sama termasuk mereka yang menuntut di institusi-institusi pendidikan privet juga layak untuk mendapatkan vaksinasi tersebut, tambahnya.

Inisiatif itu akan dimulakan pada April tahun ini.

Satu program sekali sahaja untuk pelajar perempuan sekolah menengah kohort sekarang mendapatkan vaksinasi, juga akan dilaksanakan secara bertahap-tahap.

Negara-negara lain seperti United Kingdom dan Brunei juga menjalankan program serupa untuk menyediakan vaksinasi menerusi program-program kesihatan di sekolah nasional, selaras dengan saranan Pertubuhan Kesihatan Sedunia (WHO), kata Dr Khor.

Sekitar 70 wanita mati setiap tahun disebabkan penyakit itu, tambahnya. Antara 2011 dengan 2015, terdapat sekitar 200 kes baru barah pangkal rahim setiap tahun.

MANFAAT MENGATASI KOS VAKSINASI HPV

Kementerian Kesihatan (MOH) menyatakan ia akan memperuntukkan S$2.5 juta setiap tahun bagi program vaksinasi HPV dan sekitar S$10 juta bagi program sekali sahaja.

Biaya vaksinasi HPV wanita dinilai membawa manfaat bagi pencegahan barah pangkal rahim di Singapura.

"Manfaat yang dijangkakan daripada vaksinasi HPV seperti jangka hayat lebih panjang dan pencegahan barah termasuk kos rawatan, mengatasi kos memberi vaksin pada jangka lebih panjang," kata seorang jurucakap MOH.

Di samping itu, MOH akan memperkenalkan kaedah untuk mengesan barah pangkal rahim dengan lebih tepat. Kaedah tersebut tidak memerlukan pesakit untuk kerap berjumpa doktor.

Dengan ujian baru itu, wanita berusia 30 tahun dan ke atas hanya perlu menjalani pemeriksaan sekali setiap lima tahun, berbanding ujian Pap yang perlu dilakukan setiap tiga tahun.

"Kos bagi ujian lebih tepat itu lebih tinggi, tetapi Pemerintah akan memberikan lebih banyak subsidi agar kos yang perlu ditampung sama dalam jangka panjang," kata Dr Khor.

- CNA/AQ/aq

# data[].attributes.attachment_link.title
Pelajar perempuan Menengah 1 boleh dapatkan vaksinasi percuma barah pangkal rahim - BERITA MediaCorp

# data[].attributes.attachment_link.description
SINGAPURA: Para pelajar perempuan di Menengah 1 boleh memilih untuk mendapatkan vaksinasi Human Papilloma Virus (HPV) secara percuma. Vaksin tersebut dapat mencegah barah pangkal rahim. Demikian diumumkan Menteri Negara Kanan Kesihatan Amy Khor dalam perbahasan Jawatankuasa Perbekalan kementeriannya hari ini (6 Mac).

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
LANGKAWI: Polis Malaysia menemui tengkorak dan sedikit cebisan rambut Nur Aisyah Aleya Abdullah, 3 tahun, seorang kanak-kanak perempuan yang dilaporkan hilang oleh ibu kandungnya pada hari Ahad lepas (3 Mac).

Tengkorak dan cebisan mayat kanak-kanak yang dipercayai dibunuh itu ditemui hari ini (6 Mac) dalam sebuah gaung di Gunung Raya yang terletak kira-kira sembilan meter dari sebuah jalan raya.

Pihak polis dimaklumkan tentang tempat mayat itu oleh seorang lelaki berusia 37 tahun yang ditahan berkaitan kes kehilangan kanak-kanak perempuan itu.

Ketua Polis Daerah Langkawi Mohd Iqbal Ibrahim berkata: "Tiada bahagian anggota lain ditemukan, berkemungkinan dimakan atau dibawa lari binatang buas, atau dipercayai telah mereput.

Hasil soal siasat mendapati kanak-kanak itu meninggal dunia sejak 16 Februari lepas. Mayat lengkap memang tak ada dah, cuma tinggal bahagian kepala sahaja."

Menurut Encik Iqbal, kanak-kanak itu berada di dalam jagaan lelaki yang ditahan itu dan isterinya ketika ibunya, Cik Rosmaliah Samo, mendapatinya hilang.

Cik Rosmaliah diberitahu pasangan itu bahawa anaknya itu telah diserahkan kepada pihak ketika untuk dijaga.

Berikutan itu, polis melancarkan gerakan memburu pasangan berusia 37 dan 40 tahun itu dan mereka ditahan di Ampang, Kuala Lumpur petang semalam sebelum dibawa ke Langkawi pagi ini untuk siasatan.

"Pasangan itu memberitahu bahawa ketika pertengkaran, suspek lelaki itu bertindak luar jangka. Dalam situasi nak pujuk kanak-kanak itu, dia telah tepuk beberapa kali kanak-kanak itu dan seterusnya (kanak-kanak itu) tidak sedarkan diri.

"Suspek lelaki seterusnya membawa mayat kanak-kanak itu ke kaki Gunung Raya ini untuk dibuang. Suspek memberitahu dia memasukkan mayat kanak-kanak itu di dalam sebuah beg kemudian dibawa menggunakan kereta ke lokasi ini sebelum dikeluarkan dan diletakkan di dalam gaung kira-kira sembilan meter dari kedudukan jalan raya," kata Encik Iqbal.

Beliau berkata ibu kanak-kanak itu, seorang warga Indonesia, akan dipanggil untuk menjalani ujian DNA.

- BERNAMA/IL/na

# data[].attributes.attachment_link.title
Polis Malaysia temui tengkorak dan cebisan rambut kanak-kanak yang dilapor hilang - BERITA MediaCorp

# data[].attributes.attachment_link.description
LANGKAWI: Polis Malaysia menemui tengkorak dan sedikit cebisan rambut Nur Aisyah Aleya Abdullah, 3 tahun, seorang kanak-kanak perempuan yang dilaporkan hilang oleh ibu kandungnya pada hari Ahad lepas (3 Mac). Tengkorak dan cebisan mayat kanak-kanak yang dipercayai dibunuh itu ditemui hari ini (6 Mac) dalam sebuah gaung di Gunung Raya yang terletak kira-kira sembilan meter dari sebuah jalan raya.

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
BANGKOK: Dalam usaha membanteras bahan buangan marin di rantau ini, negara-negara anggota ASEAN pada Selasa (5 Mac) bersetuju untuk mengemukakan Deklarasi Bangkok untuk pertimbangan dan kelulusan pemimpin-pemimpin ASEAN di Sidang Kemuncak ASEAN ke-34 pada Jun.

Ini diumumkan oleh Menteri Sumber Asli dan Alam Sekitar Thailand, Jeneral Surasak Kanchanarat, selepas mempengerusikan Mesyuarat Khas Peringkat Menteri ASEAN mengenai Bahan Buangan Marin semalam (5 Mac).

Beliau berkata oleh kerana lima daripada 10 negara di dunia yang paling banyak melepaskan bahan buangan plastik ke dalam laut adalah dari rantau ini, negara-negara anggota melahirkan keprihatinan mereka terhadap ancamannya kepada alam sekitar, kesihatan kepelbagaian hayat, masyarakat dan ekonomi.

"Oleh itu, menteri-menteri tersebut menyambut baik dan bersetuju mengemukakan Deklarasi Bangkok itu untuk pertimbangan dan kelulusan oleh pemimpin-pemimpin ASEAN tersebut," kata Jeneral Kanchanarat dalam satu kenyataan.

Berdasarkan laporan oleh Jabatan Marin dan Sumber Pantai Thailand, setakat 2010, lima daripada 10 negara di dunia yang paling banyak melepaskan bahan plastik buangan ke dalam laut adalah dari ASEAN.

Lima negara yang mengeluarkan buangan marin paling banyak berdasarkan purata tahunan adalah Indonesia dengan sebanyak 1.29 juta tan metrik, Filipina (0.75 juta tan metrik), Vietnam (0.73 juta tan metrik), Thailand (0.41 juta tan metrik) dan Malaysia (0.37 tan metrik).

China adalah punca terbesar bahan buangan marin, mengeluarkan 3.53 juta tan metrik.

Sementara itu, Jabatan Sumber Asli dan Alam Sekitar Thailand menyatakan negara-negara anggota ASEAN sudah berusaha mewujudkan dasar membanteras bahan buangan marin.

Negara-negara itu juga menegaskan mengenai pentingnya untuk mempertingkatkan usaha tersebut seperti di peringkat serantau menerusi mekanisme yang diterajui ASEAN, termasuk Sidang Kemuncak Asia Timur (EAS).

Mesyuarat itu adalah inisiatif Thailand, selaku Pengerusi ASEAN tahun ini, untuk menyediakan platform bagi mengkaji tindakan konkrit dalam membanteras bahan buangan marin dan memperkukuhkan kerjasama.

- BERNAMA/AI/ai

# data[].attributes.attachment_link.title
ASEAN setuju kemukakan Deklarasi Bangkok bagi banteras bahan buangan laut - BERITA MediaCorp

# data[].attributes.attachment_link.description
BANGKOK: Dalam usaha membanteras bahan buangan marin di rantau ini, negara-negara anggota ASEAN pada Selasa (5 Mac) bersetuju untuk mengemukakan Deklarasi Bangkok untuk pertimbangan dan kelulusan pemimpin-pemimpin ASEAN di Sidang Kemuncak ASEAN ke-34 pada Jun. Ini diumumkan oleh Menteri Sumber Asli dan Alam Sekitar Thailand, Jeneral Surasak Kanchanarat, selepas mempengerusikan Mesyuarat Khas Peringkat Menteri ASEAN mengenai Bahan Buangan Marin semalam (5 Mac).

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
NEW YORK: Bintang drama "Desperate Housewives" Felicity Huffman dan pelakon Hollywood Lori Loughlin adalah antara 50 orang yang dituduh terlibat dalam kes penipuan membabitkan berjuta-juta dolar bagi membantu anak-anak golongan elit rakyat Amerika Syarikat memasuki universiti-universiti terunggul.

Mereka yang didakwa termasuk para ketua eksekutif, tokoh kewangan, pembuat wain dan pereka fesyen.

Menurut pendakwa raya persekutuan Amerika Syarikat, para tertuduh didakwa menipu dalam peperiksaan kemasukan universiti ataupun memberi rasuah bagi memastikan anak-anak mereka memasuki universiti-universiti berprestij seperti Yale, Stanford, Georgetown dan Universiti Southern California.

Mereka didapati membayar berjuta-juta dolar kepada sebuah badan amal palsu yang dikendalikan oleh penduduk California, William Rick Singer, bagi mengatur individu-individu untuk menetapkan ujian kemasukan SAT dan ACT bagi anak-anak mereka.

Selain itu, mereka juga memberi wang sogokan kepada para pentadbir universiti dan jurulatih sukan untuk merekrut anak-anak mereka, meskipun anak-anak mereka tidak layak bermain sukan di peringkat universiti.

Huffman, 56 tahun, dan Loughlin, 54 tahun, adalah antara 33 ibu bapa yang dituduh bersubahat untuk melakukan penipuan bagi menyertai skim tersebut.

Seorang pegawai Jabatan Keadilan di Los Angeles berkata, 13 tertuduh ditahan pada Selasa (12 Mac). Menurut laporan, Huffman adalah salah seorang daripada mereka.

Ramai ibu bapa tersebut memberi bayaran lumayan bagi persiapan peperiksaan untuk membolehkan anak-anak mereka menduduki peperiksaan sebanyak dua atau tiga kali untuk mendapatkan markah yang lebih tinggi.

Bagaimanapun di bawah skim itu, ada orang lain yang akan menduduki peperiksaan untuk para pelajar ataupun menetapkan keputusan peperiksaan bagi memastikan para pelajar mendapat markah tinggi yang akan melayakkan mereka untuk memasuki universiti-universiti berprestij.

"Ibu bapa yang kaya membayar sekitar 25 juta dolar kepada Singer," kata Andrew Lelling, seorang peguam di Boston, Massachusetts di mana kes itu difailkan.

Seramai empat orang dituduh mendalangi penipuan itu selama tujuh tahun, serta 13 pegawai berkaitan sukan universiti dan sistem peperiksaan, juga didakwa.

Universiti-universiti tersebut tidak didakwa dan tidak dianggap bersubahat dalam skim tersebut.

- AFP/AI/ai

# data[].attributes.attachment_link.title
Pelakon Desperate Housewives antara 50 didakwa tipu, sogok untuk masuk universiti unggul - BERITA MediaCorp

# data[].attributes.attachment_link.description
NEW YORK: Bintang drama "Desperate Housewives" Felicity Huffman dan pelakon Hollywood Lori Loughlin adalah antara 50 orang yang dituduh terlibat dalam kes penipuan membabitkan berjuta-juta dolar bagi membantu anak-anak golongan elit rakyat Amerika Syarikat memasuki universiti-universiti terunggul. Mereka yang didakwa termasuk para ketua eksekutif, tokoh kewangan, pembuat wain dan pereka fesyen.

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
WASHINGTON: Pengawal selia keselamatan penerbangan Kesatuan Eropah sudah menggantung semua penerbangan melibatkan pesawat jenis Boeing 737 MAX.

Senator Amerika Syarikat, yang mempengerusikan panel yang menyelia bidang penerbangan, juga menyarankan agar Amerika Syarikat mengambil tindakan serupa menyusuli nahas pesawat Ethiopian Airlines, yang meragut nyawa 157 penumpang dan anak kapal.

Britain, Jerman dan Perancis menyertai negara-negara lain untuk menggantung operasi Boeing 737 MAX, menyusuli nahas yang berlaku pada Ahad lalu.

Singapura, India, Australia, Malaysia dan Amiriah Arab Bersatu (UAE) turut mengambil langkah yang sama, sekaligus meningkatkan tekanan terhadap Amerika Syarikat untuk melakukan demikian.

Boeing, iaitu syarikat pembuat pesawat terbesar di dunia, mengalami kerugian berbilion-bilion dolar akibat nahas tersebut.

Menurut Boeing, ia memahami mengapa negara-negara lain telah mengambil langkah berkenaan. Namun, ia tetap "yakin sepenuhnya" pada pesawat 737 MAX dengan keselamatan masih menjadi keutamaannya.

Menurut Boeing lagi, Penguasa Penerbangan Persekutuan Amerika Syarikat (FAA) belum lagi menuntut agar tindakan lanjut diambil berhubung operasi pesawat 737 MAX.

Buat masa ini, punca nahas tersebut masih belum diketahui.

Kemalangan itu menyusuli satu lagi nahas yang melibatkan pesawat 737 MAX, yang berlaku lima bulan lalu di Indonesia. Seramai 189 orang terkorban akibat kemalangan tersebut.

Buat masa ini juga, tiada sebarang bukti yang menunjukkan bahawa kedua-dua nahas itu ada kaitan antara satu sama lain.

- Agensi berita/AI/ai

# data[].attributes.attachment_link.title
Makin banyak negara gantung pesawat Boeing 737 MAX susuli nahas Ethiopian Airlines - BERITA MediaCorp

# data[].attributes.attachment_link.description
WASHINGTON: Pengawal selia keselamatan penerbangan Kesatuan Eropah sudah menggantung semua penerbangan melibatkan pesawat jenis Boeing 737 MAX. Senator Amerika Syarikat, yang mempengerusikan panel yang menyelia bidang penerbangan, juga menyarankan agar Amerika Syarikat mengambil tindakan serupa menyusuli nahas pesawat Ethiopian Airlines, yang meragut nyawa 157 penumpang dan anak kapal.

# data[].attributes.body
Saya berasa amat bangga kerana sekolah-sekolah di singapura mengutamakan kepentingan air kepada murid-murid yang berumur kecil. dengan pengetahuan mereka tentang cara dan sebab-sebab kita perlu menjimat air, mereka akan membangunkan tabiat yang baik, iaitu menjimat air.

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
SINGAPURA: Hari Air Sedunia disambut setiap 22 Mac dan ia diiktiraf Pertubuhan Bangsa-Bangsa Bersatu (PBB) sebagai hari untuk meraikan peri pentingnya bekalan air yang mampan.

Sempena itu, sekolah-sekolah tempatan siang tadi (13 Mac) mengadakan latihan catuan air.

Buat julung-julung kalinya, Sekolah Rendah Clementi menyertai latihan mencatu air, siang tadi.

Jumlah sekolah yang mengambil bahagian kali ini bertambah daripada lima sekolah pada 2016 kepada 116 sekolah tahun ini.

Pemenang Anugerah Keberkesanan Penggunaan Air pada 2017, Sekolah Rendah Clementi sudah menyediakan pelbagai kegiatan sepanjang minggu ini, bagi menyampaikan mesej menjimatkan air.

Para pelajar juga mereka rangkaian paip dan sistem air bagi menghargai sistem pembetungan dan saliran negara.

- CNA/AA/na

# data[].attributes.attachment_link.title
Sekolah-sekolah S'pura adakan latihan catuan air - BERITA MediaCorp

# data[].attributes.attachment_link.description
SINGAPURA: Hari Air Sedunia disambut setiap 22 Mac dan ia diiktiraf Pertubuhan Bangsa-Bangsa Bersatu (PBB) sebagai hari untuk meraikan peri pentingnya bekalan air yang mampan. Sempena itu, sekolah-sekolah tempatan siang tadi (13 Mac) mengadakan latihan catuan air. Buat julung-julung kalinya, Sekolah Rendah Clementi menyertai latihan mencatu air, siang tadi.